3 से 6 माह के अंदर नवजात के सुनने की जांच कराएं, एनएमसीएच में सुविधा जल्द
इंटरनेशनलईयर केयर डे पर एनएमसीएच में कार्यक्रम आयोजित हुआ। इसका उद्घाटन करते हुए अधीक्षक डाॅ. एपी सिंह ने कहा कि नवजात के सुनने की जांच अवश्य कराएं। एनएमसीएच में जल्द इसकी सुविधा मिलेगी। ईएनटी विभागाध्यक्ष डाॅ. चंद्रशेखर ने कहा कि जन्म के तीन से छह माह के अंदर नवजात की सुनने की जांच अवश्य कराएं। एक दिन के नवजात की भी जांच आसानी से की जा सकती है। एनएमसीएच में कॉकलियर इंप्लांट की सुविधा मिलने लगी है। अगर सुनने में परेशानी हो तो एक से दो साल के अंदर इसकी सर्जरी अवश्य कराएं अन्यथा बाद में परेशानी हो सकती है। जिस समय सुनने में परेशानी हो, उसी समय हियरिंग एड लगाना चाहिए। बच्चों में कान बहने की शिकायत को नजरअंदाज नहीं करें।
ईएनटी के डाॅ. जयराम प्रसाद एवं डाॅ. केपी सिंह ने मरीजों का इलाज भी किया। कार्यक्रम में शिशुरोग विभागाध्यक्ष डाॅ. अलका सिंह, डाॅ. अमर, प्रणय कुमार, श्याम किशोर आदि मौजूद रहे। उधर, पीएमसीएच में राज्य स्वास्थ्य समिति की ओर से अंतरराष्ट्रीय ईयर केयर डे का आयोजन किया गया। ओपीडी में 60 से अधिक मरीजों को कान की बीमारियों के बारे में बताया गया। मौके पर ईएनटी विभाग के हेड डॉ. सतीश कुमार ने कहा कि हम अगर कानों को लेकर सजग रहें तो इसमें होनेवाली बीमारियों से बचा जा सकता है।
एनएमसीएच में आयोजित कार्यक्रम को संबोधित करते डॉ. चंद्रशेखर।
पटना सिटी|एनएमसीएच केमेडिसिन विभाग में शुक्रवार को क्रॉनिक किडनी डिजीज पर सेमिनार हुआ। इसमें विभागाध्यक्ष डाॅ. उमाशंकर प्रसाद ने कहा कि देश में इस बीमारी से ग्रसित मरीजों की संख्या बढ़ती जा रही है। मधुमेह, हाइपरटेंशन के मरीजों 60 साल के अधिक आयु के लोगों को इसकी जांच करा लेनी चाहिए। इसके मरीजों को नमक का उपयोग कम करना चाहिए अर्थात प्रतिदिन दो से तीन ग्राम ही नमक का उपयोग करना चाहिए। बीपी एवं मधुमेह को नियंत्रित रखना चाहिए। पीजी स्टूडेंट डाॅ. पुष्पराज ने प्रोजेक्टर के सहारे बीमारी के कारणों उसके निदान के बारे में विस्तार से बताया। उन्होंने कहा कि इसके शुरुआती लक्षण जैसे कमजोरी महसूस हो, थकान लगे भूख लगे तो जांच कराएं। सेमिनार में डाॅ. सचिंद्र चौधरी, डाॅ. गणेश प्रसाद, डाॅ. सतीश कुमार, डाॅ. अरुण कुमार मौजूद थे।
hin_Deva hin_Deva hin_Deva hin_Deva hin_Deva